Diari Oficial de la Generalitat Valenciana


Sumari del DOGV 5911, del 11-12-2008 (2008/14534)

RESOLUCIÓ de 29 de maig de 2008, de la Direcció General per al Canvi Climàtic, per la qual s'atorga a l'empresa Anoval, SL l'autorització ambiental integrada per a una indústria d'anodització i lacatge de perfils i xapes d'alumini al terme municipal de Náquera.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5911

Data del DOGV
:   11-12-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/14812


Data del document
:   29-05-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Nàquera
    * empresa privada
    * indústria metal·lúrgica

RESOLUCIÓ de 29 de maig de 2008, de la Direcció General per al Canvi Climàtic, per la qual s'atorga a l'empresa Anoval, SL l'autorització ambiental integrada per a una indústria d'anodització i lacatge de perfils i xapes d'alumini al terme municipal de Náquera. [2008/14423]  
Vistos els documents que es troben en l'expedient 084/04 IPPC, instruït a instàncies de l'empresa Anoval, SL, a fi d'obtenir l'autorització ambiental integrada per a una indústria d'anodització i lacat de perfils i xapes d'alumini s'emet aquesta resolució de conformitat amb els següents  
Antecedents de fet  
Primer. Amb data 16 de novembre de 2004 té entrada en el Registre general d'aquesta Conselleria una sol·licitud d'autorització ambiental integrada per a una instal·lació d'anodització i lacat de perfils i xapes d'alumini, situada al polígon industrial l'Aljub de Sant Vicent, s/n, de Náquera (València), el titular de la qual és Anoval, SL.  
Juntament amb la sol·licitud es presenta l'informe de compatibilitat emés per l'Ajuntament de Náquera.  
Segon. Amb data 2 de desembre de 2004, es requereix a l'empresa documentació complementària per a iniciar el tràmit d'autorització ambiental integrada, la qual presenta amb dates 12 i 28 de gener de 2005.   
Tercer. Una vegada admesa a tràmit la sol·licitud, la Conselleria remet la documentació a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada.  
Quart. Basant-se en els informes d'idoneïtat rebuts, es requereix a l'empresa nova documentació, la qual presenta en distintes dates.  
Cinqué. Amb data 11 de novembre de 2005 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002, d'1 de juliol, de prevenció i control integrats de la contaminació i se'n publica l'anunci en el Diari Oficial de la Generalitat Valenciana (DOGV núm. 5133).  
Durant aquest període no es presenten al·legacions al projecte ni a aquesta Conselleria ni a l'Ajuntament de Náquera. En l'expedient consta el certificat de la informació pública.  
Sisé. Transcorregut el període d'informació pública i segons el que disposa l'article 18 de la Llei 16/2002, l'expedient es remet a l'Ajuntament de Náquera, el qual emet amb data 16 de gener de 2007 l'informe corresponent.  
Així mateix, s'ha incorporat a l'expedient l'informe d'adequació del Servei de Protecció de l'Ambient Atmosfèric, relatiu a l'acústica.  
Seté. Segons el que disposa l'article 19 de la Llei 16/2002, la Confederació Hidrogràfica del Xúquer, amb data 19 de gener de 2007, emet un informe sobre l'admissibilitat de l'abocament. Posteriorment, amb data 9 de febrer de 2007, es rep una correcció d'errades de l'esmentat informe. I, finalment, amb data 7 de setembre de 2007, emet un nou informe sobre l'acceptació del pla de reducció de la contaminació presentat per l'interessat.  
Vuité. Amb data 24 de setembre de 2007 la Direcció General de Gestió del Medi Natural emet la declaració d'impacte ambiental, en la qual estima acceptable, només a l'efecte ambiental, l'estudi d'impacte ambiental de la planta d'anodització i lacat de perfils d'alumini, sempre que l'activitat s'exercisca amb les previsions de l'esmentat estudi i amb les condicions de la declaració.  
Nové. Amb data 23 de novembre de 2007 es realitza el tràmit d'audiència a l'interessat, i no es presenten al·legacions.  
Deu. Amb data 27 de novembre de 2007, la Comissió d'Anàlisi Ambiental Integrada acorda ajornar la resolució fins que es resolguen els aspectes plantejats per la Confederació Hidrogràfica del Xúquer.   
Onze. Amb data 18 de febrer de 2008, es rep un informe de la Confederació Hidrogràfica del Xúquer, d'acord amb el qual es requereix a l'interessat un nou programa de reducció de la contaminació, en el qual es concreten més detingudament les mesures a adoptar i els terminis d'execució siguen menors.   
Dotze. Així mateix, amb data 12 de març de 2008, a petició de la Confederació Hidrogràfica del Xúquer, se sol·licita informe a l'Entitat de Sanejament d'Aigües, el qual es rep amb data 2 d'abril de 2008.  
Tretze. Amb data 28 de març de 2008 es rep un escrit de l'interessat, per mitjà del qual sol·licita una reunió amb els tècnics responsables d'aquesta Conselleria i de la Confederació Hidrogràfica del Xúquer, que es realitza amb data 28 d'abril de 2008.  
Catorze. Finalment, amb data 28 de maig de 2008 la Comissió d'Anàlisi Ambiental Integrada celebra una sessió ordinària i aprova la proposta de resolució de l'expedient 084/04 IPPC de sol·licitud d'autorització ambiental integrada, promogut per Anoval, SL.  
Als anteriors fets s'apliquen els següents  
Fonaments de dret  
Primer. D'acord amb l'article 9 de la Llei 16/2002, d'1 de juliol, de prevenció i control integrats de la contaminació, les activitats incloses en l'annex I de l'esmentada llei estan subjectes a autorització ambiental integrada.  
La instal·lació de referència està inclosa en l'epígraf 2.6 de l'annex I de la Llei 16/2002.   
Segon. L'expedient s'ha tramitat segons el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació desplegada pel Decret 40/2004, de 5 de març, del Consell de la Generalitat Valenciana.  
Tercer. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
Vist el que antecedeix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que em confereix el Reglament orgànic i funcional de la Conselleria de Medi Ambient, Aigua, Urbanisme i Habitatge, resolc:  
Primer. Concedir a Anoval, SL l'autorització ambiental integrada per a l'activitat d'anodització i lacatge de perfils i xapes d'alumini situada al polígon industrial l'Aljub de Sant Vicent, s/n, de Náquera (València), d'acord amb el Projecte bàsic subscrit per Miguel Mairena Álvarez al novembre de 2004, la qual queda inscrita en el Registre General d'Instal·lacions IPPC de la Comunitat Valenciana amb el número 283/08/AAI/CV, condicionada al compliment dels requisits següents:  
1. Emissions atmosfèriques  
1.1. Emissions canalitzades. Identificació de focus i límits d'emissió  
S'inclouen en aquesta autorització els següents focus d'emissió:  
  
\* \* \* \* \*  
  
\* \* \* \* \*  
  
Els valors límit d'emissió que s'han de complir seran els següents:  
Tots els banys químics susceptibles de generar gasos contaminants hauran de ser canalitzats i tractats en el rentador de gasos o qualsevol altra instal·lació que garantisca el compliment dels límits d'emissió dels focus F1 o F8.  
1.2. Control d'emissions atmosfèriques  
S'hauran de realitzar en el termini de sis mesos mesuraments dels paràmetres establits en les taules de l'epígraf anterior, per part d'una entitat col·laboradora en matèria de contaminació atmosfèrica, d'acord amb el Decret 266/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre.  
A partir del primer mesurament, la periodicitat mínima de control de les emissions per entitats col·laboradores en matèria de qualitat ambiental serà la següent:  
- Triennal en el rentador de gasos, el túnel de pretractament i el filtre (focus grup B del RD 833/1975).  
- Cada cinc anys en les calderes i en els forns (focus grup C del RD 833/1975).  
Condicions de presa de mostres i expressió de resultats:  
- Punts de presa de mostres: els focus canalitzats hauran de tenir la situació, disposició, dimensió i els accessos corresponents, d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. Preferiblement, la temperatura dels gasos en el punt de mostratge serà menor de 200ºC.  
- Les mesures s'han de realitzar en condicions normals d'operació de les instal·lacions, registrant els paràmetres que les determinen i s'han de cobrir totes les diferents tipologies o grups de productes que es fabriquen en cada instal·lació.  
- Les concentracions mesurades sempre estaran referides a condicions normals de pressió i temperatura (101,3 kPa, 273,16 K), per als gasos de combustió en base seca i un contingut d'oxigen del 15%.  
2. Soroll  
S'han d'adoptar les mesures necessàries per a complir el que estableix la Llei 7/2002, de 3 de desembre, de la Generalitat Valenciana, de protecció contra la contaminació acústica, i el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.  
En particular, els límits sonors establits en la Llei 7/2002 per a zones d'ús industrial són:  
Diürn Nocturn  
70 dB(A) 60 dB(A)  
En un termini inferior a tres mesos després de la posada en marxa de l'ampliació projectada, i almenys cada cinc anys, s'haurà de realitzar una auditoria acústica, a fi de comprovar que no se superen els nivells sonors en els punts on se situa el receptor més pròxim, és a dir, al perímetre de la instal·lació. Per a això, es mesurarà el nivell de soroll en un nombre de punts representatius del perímetre, tant amb l'activitat en funcionament com parada (nivell de fons). L'esmentada auditoria haurà de ser realitzada per una entitat col·laboradora en matèria de contaminació acústica d'acord amb el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre.   
El titular haurà de disposar del llibre de control, que estarà constituït pels certificats dels resultats obtinguts de les auditories acústiques i dels corresponents informes complets.  
3. Aigües  
3.1. Aigües residuals industrials i domèstiques  
S'autoritza l'abocament d'aigües residuals al barranc de Náquera, al mateix terme municipal, procedents d'una planta d'anodització i lacatge de perfils d'alumini amb les prescripcions tècniques i condicions que es detallen a continuació.  
  
\* \* \* \* \*  
Les condicions seran causa de revisió o revocació en els casos següents:  
Revisió:  
D'acord amb l'article 104 del Text refós de la llei d'aigües (Reial decret legislatiu 1/2001 de 20 de juliol), aquest organisme podrà revisar el seu informe preceptiu i vinculant sobre l'autorització d'abocaments d'aigües residuals al domini públic hidràulic, en el marc de la Llei 16/2002, de prevenció i control integrats de la contaminació, en aplicació de l'articule 19 en els casos següents:  
a) Quan sobrevinguen circumstàncies que, si hagueren existit anteriorment, haurien justificat la seua denegació o l'atorgament en termes distints.  
b) Quan es produïsca una millora en les característiques de l'abocament o una variació en el seu volum i així ho sol·licite l'interessat.  
c) Per a adequar l'abocament a les normes de qualitat ambiental corresponents al medi receptor previstos en el respectiu pla hidrològic de conca o, si no n'hi ha, a les normes d'emissió i de qualitat ambiental que es dicten amb caràcter general.  
En casos excepcionals, per raons de sequera o en situacions hidrològiques extremes, els organismes de conca podran modificar les condicions d'abocament segons el que disposa l'article 19 de la Llei 16/2002, de prevenció i control integrats de la contaminació a fi de garantir els objectius de qualitat.  
La modificació de les condicions no donarà lloc a indemnització.  
Revocació:  
Podran ser causa de revocació els casos d'incompliment d'alguna de les condicions de l'autorització.  
Quan es comprove, siga per l'autoritat ambiental que atorga l'autorització ambiental integrada o per la Confederació Hidrogràfica del Xúquer, que el titular incompleix les condicions relatives a l'abocament d'aigües residuals al domini públic hidràulic establit en l'autorització ambiental integrada. La Confederació Hidrogràfica del Xúquer podrà proposar a l'autoritat ambiental l'inici de la revocació de les condicions d'abocament, sense que aquesta revocació done lloc a indemnització i s'aplique, així mateix, al titular l'articule 105 del Text refós de la llei d'aigües (Reial decret legislatiu 1/2001 de 20 de juliol).  
Primer: origen de les aigües residuals  
Segon: instal·lacions de depuració i evacuació  
2.1. Les instal·lacions de depuració i evacuació s'ajustaran a la documentació que consta en l'expedient de referència.  
2.2. La documentació tècnica mencionada exposa i justifica un sistema de tractament consistent en:  
Línia d'aigües residuals industrials  
- Preneutralització, comuna a tots els efluents àcids i alcalins, neutralització, sedimentació per addició de reactius àcids i alcalins, flocu  
\* \* \* \* \*  
lació-sedimentació i compactació en filtre premsa. L'efluent ja reduït s'enviarà al mòdul de precipitació de metalls pesants.  
- Els efluents amb fluorurs i altres metalls tindran un ajust de pH a 10, floculació-sedimentació, mescla amb la resta d'efluents, preneutralització i compactació en filtre premsa.  
- Els llots generats es traslladaran a abocadors autoritzats.  
Línia d'aigües residuals domèstiques  
- Desbast, desarenament, desgreixatge, decantació primària, tractament biològic de llots actius, decantació secundària i cloració.  
2.3. El titular de l'autorització està obligat a mantenir els col·lectors i les instal·lacions de depuració en perfecte estat de funcionament i haurà de designar una persona encarregada d'aquestes obligacions, a la qual subministrarà les normes escrites i els mitjans necessaris per a l'atenció i funcionament de les instal·lacions.  
2.4. Les modificacions de detall que es pretenguen introduir i tendisquen a millorar el projecte, tant en el tractament de l'efluent residual, com en les obres i instal·lacions descrites en el projecte, hauran de ser sotmeses abans de la seua execució a l'aprovació de la Confederació Hidrogràfica del Xúquer. A aquesta finalitat, hauran de remetre a la Conselleria de Medi Ambient, Aigua, Urbanisme i Habitatge el certificat de la direcció de les obres en què se n'indiquen data d'inici i acabament, posada en servei i possibles modificacions efectuades en el projecte que es troba en l'expedient. Tot això en el termini màxim d'un mes comptador a partir de l'endemà al del seu inici i acabament. Aquesta Conselleria remetrà l'esmentada documentació a la Confederació Hidrogràfica del Xúquer.  
2.5. El beneficiari d'aquesta autorització ha de disposar preceptivament de les llicències que per a l'execució de les obres hagen d'atorgar els organismes corresponents.  
2.6. Si les instal·lacions de depuració no estan executades, el titular d'aquesta autorització està obligat a comunicar a la Conselleria de Medi Ambient, Aigua, Urbanisme i Habitatge la finalització de les obres a l'efecte que la Confederació Hidrogràfica del Xúquer estenga acta de reconeixement final de les obres i instal·lacions de depuració i a presentar davant d'aquesta Conselleria en el termini d'un mes des de la posada en marxa, la primera declaració analítica que demostre el compliment dels límits i condicions de l'abocament, realitzat per una entitat col·laboradora del Ministeri de Medi Ambient. L'esmentada documentació serà igualment remesa a la Confederació Hidrogràfica del Xúquer.  
Tercer: localització del punt d'abocament  
Quart: característiques, límits qualitatius i quantitats de l'abocament  
Els objectius de qualitat de les aigües es fixen en funció dels usos posteriors d'aquestes. En aquest cas, l'abocament es realitza indirectament a les aigües subterrànies de la unitat hidrogeològica Palància Mitjà, l'ús de les quals és fonamentalment el reg i l'abastiment, per la qual cosa els seus objectius de qualitat són els corresponents a les   
  
\* \* \* \* \*  
aigües destinades a la producció d'aigua potable i a les aigües destinades a reg.  
Per a l'establiment dels objectius de qualitat, s'ha tingut en compte el que disposa el Reial decret 927/1988, de 29 de juliol, pel qual s'aprova el Reglament de l'administració pública de l'aigua i de la planificació hidrològica.  
D'altra banda, la zona geogràfica on se situa l'abocament està qualificada com a zona vulnerable, en virtut del Decret 13/2000, de 25 de gener, del Govern Valencià, pel qual es designen, en l'àmbit de la Comunitat Valenciana, determinats municipis com a zones vulnerables a la contaminació de les aigües per nitrats procedents de fonts agràries.  
4.1. Les característiques quantitatives de l'abocament seran les següents:  
4.2. La composició de les aigües de l'efluent residual que s'autoritza abocar, no haurà de superar en cap cas els valors límit d'emissió (VLE) que es fixen en la taula següent i està prohibit abocar aigües residuals els paràmetres de la qual superen els valors reflectits en l'esmentada taula:   
  
4.3. Queda prohibida l'existència en l'aigua de l'abocament de continguts detectables de qualsevol altre paràmetre que no figure en la taula anterior, fonamentalment la presència de les substàncies reflectides en les relacions I i II de l'annex III del Reial decret 606/2003, de 23 de maig, que modifica parcialment el Reial decret 849/1986, d'11 d'abril, pel qual s'aprova el Reglament del domini públic hidràulic.  
Cinqué: establiments dels programes de reducció de la contaminació  
Després d'analitzada la documentació aportada i les característiques qualitatives de l'abocament, s'observa que les concentracions dels paràmetres fluorurs, coure, alumini, estany i manganés són superiors als valors limite d'emissió establits en aquesta autorització. No obstant això, d'acord amb el que disposa l'article 100.3 del RD 1/2001, pel qual s'aprova el Text refós de la llei d'aigües, es proposa atorgar l'autorització d'abocament condicionada que Anoval, SL es connecte a la nova depuradora del polígon industrial de Náquera en un termini màxim de trenta mesos.  
Sisé: elements de control de les instal·lacions de depuració i els sistemes de mesurament de cabal i de la presa de mostres  
6.1. Elements de control de les instal·lacions de depuració  
El punt de control disposarà de fàcil accessibilitat i estarà disposat de manera que tant les inspeccions com les preses de mostres es puguen efectuar en qualsevol moment, independentment de la presència o disponibilitat del titular de l'abocament.  
6.2. Sistemes de mesurament de cabal i presa de mostres  
A fi de realitzar controls i prendre mostres de les aigües residuals tractades, d'acord amb l'article 55.4 del Reial decret legislatiu 1/2001, de 20 de juliol, pel qual s'aprova el Text refós de la llei d'aigües, cada punt d'abocament disposarà de mesurador de cabal continu amb funció totalitzadora de volum d'abocament anual i una arqueta de presa de mostres que tinga fàcil accessibilitat de manera que, tant les inspeccions com les preses de mostres, es puguen efectuar en qualsevol moment, independentment de la presència o disponibilitat del titular de l'abocament.  
En aplicació de la disposició addicional dotze de la Llei 10/2001, de 5 de juliol, del Pla hidrològic nacional, el titular haurà de presentar a la Conselleria de Medi Ambient, Aigua, Urbanisme i Habitatge les característiques tècniques i el punt d'ubicació del mencionat mesurador de cabal, la qual haurà de remetre l'esmentada documentació a aquest organisme.  
6.3. Periodicitat en què és obligatori analitzar i acreditar els paràmetres i condicions de l'abocament  
A l'efecte de comprovació del compliment dels valors límit d'emissió, el titular està obligat a dur a terme un programa d'autocontrol de qualitat de l'abocament, en el qual es considere, almenys, la realització de sis (6) anàlisis durant el primer any i quatre (4) anàlisis els següents anys, sempre que puga demostrar-se que l'abocament del primer any compleix els valors límit d'emissió fixats en aquesta autorització. Si alguna de les mostres no resultara conforme, es prendran sis (6) mostres l'any següent. Les anàlisis contindran tots els paràmetres autoritzats i hauran de ser realitzades per un laboratori inscrit en el Registre Especial d'Entitats Col·laboradores de l'administració Hidràulica, d'acord amb l'Ordre MAM/985/2006 de 23 de març de 2006 i les despeses derivades de l'exercici de l'esmentat autocontrol de qualitat.   
Els resultats analítics de les mostres preses es remetran trimestralment i anualment, dins del primer trimestre de cada any, es realitzarà una declaració de les incidències de l'explotació del sistema de tractament i els resultats obtinguts per a la millora de l'abocament, el seu volum anual i el resum dels resultats analítics remesos. L'esmentada documentació serà remesa a la Conselleria de Medi Ambient, Aigua, Urbanisme i Habitatge que, amb la mateixa periodicitat, la remetrà al Servei d'Abocaments de la Confederació Hidrogràfica del Xúquer.  
Seté: actuacions i mesures en casos d'emergència  
En els casos d'escapaments o danys procedents d'abocaments, el titular de l'autorització està obligat a posar en pràctica, immediatament, les actuacions i mesures necessàries perquè els danys que es produïsquen siguen mínims i es preserve en tot cas la vida i la integritat de les persones com també els béns de tercers i l'entorn natural.  
En casos d'emergència, el titular de l'autorització està obligat a informar la Conselleria de Medi Ambient, Aigua, Urbanisme i Habitatge i la Confederació Hidrogràfica del Xúquer de forma immediata   
\* \* \* \* \*la situació creada per aquella com també les mesures adoptades per a pal·liar el seu efecte, tot això sense perjudici de la imputació de danys al domini públic hidràulic que escaiga. Així mateix, haurà d'informar Protecció Civil i els òrgans autonòmics implicats.  
Qualsevol anomalia en les instal·lacions de depuració d'aigües residuals que origine un abocament que supere els límits autoritzats s'haurà de comunicar per escrit immediatament a la Conselleria de Medi Ambient, Aigua, Urbanisme i Habitatge i a l'organisme de conca i, simultàniament, s'hauran d'adoptar les mesures necessàries per a corregir-la el més prompte possible.  
Vuité: incompliment d'aquestes condicions  
Quan la Confederació Hidrogràfica del Xúquer comprove que el titular incompleix alguna de les condicions assenyalades, podrà, sense perjudici de la corresponent indemnització per danys causats al domini públic hidràulic, incoar un procediment sancionador per infracció tipificada en la lletra c) de l'article 116.3 del Reial decret legislatiu 1/2001, pel qual s'aprova el Text refós de la llei d'aigües, i iniciar, d'acord amb l'article 105 de l'esmentada llei, la revocació d'aquesta autorització d'abocament.  
Nové: termini de vigència  
El termini de vigència d'aquestes condicions és de quatre anys comptadors a partir de la data de la resolució de l'autorització ambiental integrada.  
L'organisme de conca podrà revisar aquestes condicions en l'esmentat termini. Si de la revisió en resultaren modificacions, s'hauran d'incorporar a l'autorització ambiental integrada.  
La revisió proposada té per objectiu comprovar que l'abocament no siga causa d'incompliment de les normes de qualitat ambiental.  
Deu: import del cànon de control d'abocament  
D'acord amb el que disposa l'article 113 del Text refós de la llei d'aigües (Reial decret legislatiu 1/2001 de 20 de juliol), els abocaments al domini públic hidràulic estan gravats amb una taxa denominada cànon de control d'abocaments l'import de la qual anual en euros, d'acord amb l'article 291 i següents del Reglament del domini públic hidràulic, és el resultat d'aplicar la fórmula següent:  
Cànon de control d'abocaments = K2 \* K3 \* K4 \* Volum \* Preu bàsic  
On   
K2 és un coeficient que depén de les característiques de l'abocament, sent en aquest cas 1,28 per ser un abocament industrial amb substàncies perilloses.  
K3 és un coeficient que depén del grau de contaminació de l'abocament, sent igual a 0,5 sempre que les anàlisis de l'abocament demostren que no se superen els valors límit d'emissió continguts en aquesta autorització. Si per qualsevol circumstància se superen els esmentats valors, K3 serà igual a 2,5.   
K4 és un coeficient que depén de la qualitat ambiental del medi receptor, sent en aquest cas 1,25 per ser un abocament en zona de categoria I (abocaments que poden afectar les aigües subterrànies com a abocaments a barranc o al terreny).  
Volum és el volum anual d'abocament autoritzat expressat en m³, sent en aquest cas 78.883 m³.  
Preu bàsic és el preu per m³ d'abocament, sent en aquest cas 0,03409 € per ser un abocament d'aigua residual industrial.   
D'acord amb l'anteriorment exposat, s'ha calculat l'import anual del cànon de control d'abocament que el titular d'aquesta autorització està obligat a pagar a la Confederació Hidrogràfica del Xúquer i que ascendeix a nou mil quatre-cents vuitanta-un euros amb setanta-quatre cèntims (9.481,74 €).  
El cànon es meritarà el 31 de desembre de cada any i durant el primer trimestre de cada any es liquidarà el cànon de l'any anterior, de manera que coincidisca el període impositiu amb un any natural, excepte en l'exercici en què es produïsca l'autorització de l'abocament o el seu cessament, en el qual es calcularà el cànon proporcionalment al nombre de dies de vigència de l'autorització o al nombre de dies naturals del període durant el qual s'efectuarà l'abocament si aquest és major.   
Onze: altres condicions  
11.1. La inspecció i vigilància de les obres i el control i inspecció del tractament de les aigües residuals serà exercit per la Confederació Hidrogràfica del Xúquer i el titular de l'abocament haurà de prestar en tot moment l'ajuda corresponent al personal autoritzat per aquest organisme per a la presa de dades i qualsevol classe de mostres que en l'exercici de les seues funcions s'estimen necessàries. Les remuneracions i despeses que per aquests conceptes s'originen aniran a càrrec del beneficiari, d'acord amb les disposicions vigents. Si el funcionament de les instal·lacions de depuració no és correcte, es podran imposar les correccions oportunes per a aconseguir una eficient depuració.  
11.2. Aquestes condicions d'abocament s'atorguen sense perjudici de tercer i es deixa estalvi el dret de propietat i d'aprofitament dels recursos hidràulics del corrent en què s'aboca, com també les condicions sanitàries i de medi ambient de l'entorn natural, amb l'obligació del titular de l'autorització d'executar les obres necessàries per a conservar o substituir les servituds existents.  
11.3. Els llots generats en el tractament hauran de ser extrets periòdicament i eliminats de forma adequada, siga a través de planta de compostatge on es tracten adequadament per al seu posterior ús en agricultura, d'acord amb allò establit pel Reial decret 1310/1990, siga per la seua retirada a un abocador controlat.  
11.4. El titular d'aquesta autorització està obligat a canviar el punt d'abocament a requeriment de la Confederació Hidrogràfica del Xúquer, que li indicarà motivadament, si s'escau, el nou punt d'abocament. Els costos del canvi del punt d'abocament aniran a càrrec del seu titular.  
11.5. La Confederació Hidrogràfica del Xúquer es reserva el dret a realitzar totes les anàlisis de control que considere oportunes, les despeses inherents de les quals aniran al seu càrrec, quan les característiques de l'efluent residual complisquen les condicions d'aquesta autorització i, en cas contrari, aniran a càrrec del beneficiari.  
11.6. Qualsevol modificació de les característiques de l'autorització que s'expedeix requerirà l'autorització prèvia administrativa de la Confederació Hidrogràfica del Xúquer.  
11.7. Aquestes condicions no suposen ni exclouen les autoritzacions que puguen ser necessàries d'altres organismes de l'administració general de l'Estat, autonòmica o local, de l'obtenció de les quals no queda eximit el beneficiari.  
11.8. D'acord amb el que disposen l'article 30 i la disposició final primera de la Llei 16/2002, de prevenció i control integrats de la contaminació, el marc competencial establit amb l'autorització ambiental integrada no altera les competències que la Confederació Hidrogràfica del Xúquer té atribuïdes en relació amb el control, la inspecció i la vigilància del domini públic hidràulic ni en particular la potestat sancionadora.  
3.2 Aigües pluvials  
  
\* \* \* \* \*  
Les aigües pluvials recollides dins de la parcel·la es conduiran fins al punt d'abocament de la xarxa de clavegueram de pluvials del polígon.  
4. Protecció del sòl i de les aigües subterrànies  
Queda prohibit l'abocament a llits, sòls o subsòls que puga deteriorar la qualitat de les aigües sense disposar de l'autorització de la Confederació Hidrogràfica del Xúquer.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
S'haurà de complir el Reial decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris estàndards per a la declaració de sòls contaminats.  
5. Residus  
L'activitat està subjecta als requisits establits en la Llei 10/1998, de 21 d'abril, de residus i la Llei 10/2000, de 12 de desembre, de residus de la Comunitat Valenciana, i en el Reial decret 833/1988 de 20 de juliol, sobre el reglament per a l'execució de la Llei 20/1986, modificat pel Reial decret 952/1997.  
5.1. Producció de residus  
S'autoritza la producció dels residus perillosos següents, sempre que la seua capacitat de generació anual siga de l'entorn de la magnitud que a continuació s'indica i la quantitat de productes ceràmics en les instal·lacions del centre productiu detallat en l'annex I siga de l'entorn de 3.000.000 m de material anoditzat i 06.502.605 m de material lacat.  
  
\* \* \* \* \*  
L'esmentat centre productiu està inscrit en el Registre de Productors de Residus Perillosos de la Comunitat Valenciana. No obstant això, el manteniment d'aquest registre queda supeditat a la presentació per l'empresa del corresponent justificant de pagament de la taxa administrativa d'inscripció en registres oficials.  
Els residus no perillosos s'han de lliurar a un gestor autoritzat per a aquesta activitat, tal com consta en el projecte.  
5.2. Control de residus  
Els residus podran ser emmagatzemats durant un període igual o inferior a sis mesos, en el cas de perillosos, i inferior a dos anys en al cas de no perillosos i, posteriorment, hauran de ser lliurats a un gestor autoritzat. Aquest emmagatzemament temporal de residus perillosos es realitzarà segregat per tipus de residu, haurà d'estar convenientment senyalitzat i es realitzarà en un lloc cobert, amb sòl impermeable i sistemes de recollida de vessaments accidentals, com ara una arqueta cega no connectada a la xarxa de clavegueram i safates de recollida. Així mateix, la zona d'emmagatzemament haurà d'estar inclosa en el sistema general de protecció contra incendis de la indústria.  
Per a l'emmagatzemament de residus líquids o que, pel seu alt contingut líquid, poden generar abocaments, s'ha de disposar de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la major d'ambdues quantitats). Les cubetes hauran de ser individuals per a cada tipus de residus la mescla dels quals, en cas de vessament, supose un augment de la seua perillositat o en dificulte la gestió.  
S'ha de disposar de l'adequada quantitat d'absorbent no inflamable per a resoldre els possibles vessaments accidentals durant la manipulació dels diversos residus líquids. L'absorbent contaminat es gestionarà com a residu perillós o no perillós en funció de la naturalesa del contaminant recollit.  
L'envasament i l'etiquetatge dels residus es farà d'acord amb allò exposat en els articles 13 i 14 del Reial eecret 833/1988, Reglament de residus tòxics i perillosos. Així mateix, es disposarà d'un registre on conste la quantitat, naturalesa, identificació, origen i data de generació i lliurament a un gestor autoritzat com també el número de document de control i seguiment utilitzat, si s'escau, i el gestor a qui es lliura el residu.  
Els residus perillosos i no perillosos s'han de lliuraran a gestors que disposen de la corresponent autorització administrativa per a la seua gestió.  
Cada quatre anys s'haurà d'elaborar un pla de prevenció i reducció de residus que es presentarà en la Direcció General per al Canvi Climàtic.  
S'ha d'emplenar la declaració anual de productor de residus perillosos i no perillosos, que serà remesa a la Direcció General per al Canvi Climàtic abans de l'1 de març de cada any. En l'esmentada declaració s'especificarà l'origen i quantitat dels residus produïts, la destinació de cada un d'aquests i la relació del seu emmagatzemament temporal com també les incidències rellevants que s'hagen pogut produir, tot això relatiu a l'any objecte de la declaració.  
6. Mesures que s'han d'adoptar en situacions diferents a les normals que poden afectar el medi ambient  
S'han de dur a terme totes les mesures necessàries perquè quede garantida la protecció del medi ambient i la salut de les persones davant de qualsevol situació anormal quant al funcionament de les instal·lacions.  
En relació amb el possible dany ambiental ocasionat per l'activitat, s'aplicarà la Llei 26/2007, de 23 d'octubre, de responsabilitat mediambiental, en l'àmbit d'aplicació de la qual s'inclouen les activitats subjectes a autorització ambiental integrada. Segons aquesta llei, l'activitat haurà de disposar d'una garantia financera que li permeta afrontar la responsabilitat mediambiental inherent a l'activitat, en les modalitats previstes d'assegurança, aval o reserva tècnica, i amb les possibles exempcions derivades de la magnitud del dany potencial o de l'adhesió amb caràcter permanent i continuat, siga al sistema comunitari de gestió i auditoria mediambientals (EMAS), siga al sistema de gestió mediambiental UNE-EN ISO 14679:1996.  
Així mateix, quan es determine el tancament definitiu d'alguna de les unitats s'ha de desmantellar, d'acord amb la normativa vigent, de manera que el terreny quede en les mateixes condicions que abans d'iniciar l'esmentada activitat i no es produïsca cap dany sobre el sòl i el seu entorn.  
7. Declaració d'impacte ambiental  
S'han de complir les condicions establides en la declaració d'impacte ambiental emesa per la Direcció General de Gestió del Medi Natural de data 24 de setembre de 2007.  
8. Altres condicions  
Abans de l'1 de març de cada any s'haurà de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.  
S'haurà de disposar de la concessió d'aprofitament d'aigües subterrànies amb destinació a ús industrial de la Confederació Hidrogràfica del Xúquer per a assegurar els 73.920 m³ anuals de consum d'aigua estimats en el projecte per a l'activitat industrial.  
S'haurà de complir el que disposa la Llei 11/1997, d'envasos i residus d'envasos i el Reial decret 782/1998, de 30 d'abril, pel qual es desplega el reglament per al desenvolupament de l'esmentada llei.  
La parcel·la ha de disposar de 4 hidrants contra incendis de diàmetre interior 70 mm, d'alumini ràcord tipus Barcelona (art. 2.73 -zona industrial- de les normes subsidiàries vigents i punt 7.1, apèndix 3 del RSIEI), els quals han d'estar separats entre ells, com a màxim 80 metres. S'instal·laran de superfície, de forma rasant amb la línia de tanca, en l'interior d'una fornícula. Es repartiran entre els dos vials oposats que circumden la nau industrial, és a dir 2 hidrants en cada vial.  
S'han d'instal·lar extintors d'eficàcia 21-113B, repartits en una distància entre aquests de 15 metres i sempre a una distància màxima de les portes d'entrada des de l'exterior de 5 metres.  
S'han d'instal·lar equips d'enllumenat d'emergència. En el punt on estiguen situats els equips de protecció contra incendi, la il·luminació serà de 5 lux i mínim d'1 lux en els recorreguts d'evacuació.  
Les parets mitgeres hauran de ser almenys de RF-120. Quan la mitgera escometa la coberta, la resistència al foc d'aquesta serà almenys de RF-60 en una franja l'amplària de la qual siga igual a 1 m. No obstant això, si la mitgera o l'element compartimentador es prolonguen per damunt de la coberta un metre com a mínim, no cal que la coberta complisca la condició anterior (punt 5.4 del Reglament contra incendis).  
La indústria i les seues instal·lacions s'hauran d'ajustar a les condicions indicades en el projecte tècnic en els aspectes no fixats en aquesta resolució.  
S'han de complir totes les disposicions aplicables per a garantir la seguretat, la salut de les persones i el medi ambient.  
S'ha de comprovar en el control inicial que s'han realitzat les mesures previstes en el projecte.  
Segon. L'autorització ambiental integrada es renovarà, en els aspectes mediambientals, en el termini màxim de 8 anys, llevat que es produïsquen abans de l'esmentat termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer. En relació amb el certificat d'adequació del projecte i la seua ampliació, el titular donarà compte de l'adaptació i les ampliacions de l'activitat i de les instal·lacions a la Direcció General per al Canvi Climàtic a l'efecte del reconeixement corresponent i presentarà prèviament un certificat, emés i visat per un tècnic competent, en el qual s'acredite que les instal·lacions i l'activitat s'ajusten al projecte presentat i autoritzat o a les seues reformes posteriors també autoritzades, i que s'han efectuat tots els controls, mesuraments, anàlisis i comprovacions amb resultat satisfactori, que es determinen en l'esmentat projecte, les seues reformes o en les normatives que li siguen aplicables com també en aquells altres certificats previstos en les disposicions que s'hagen integrat.  
Quart. Aquesta autorització queda condicionada a la comprovació i a l'obtenció de l'informe favorable corresponent al compliment dels requisits establits en aquesta resolució, que es realitzarà a la posada en marxa de les instal·lacions i per personal de la Direcció General per al Canvi Climàtic.  
Cinqué. L'Administració deixarà sense efecte aquesta resolució en el moment en què observe qualsevol incompliment de les condicions imposades, després d'audiència prèvia de l'interessat.  
Sisé. El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, haurà de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Direcció General per al Canvi Climàtic qualsevol modificació, substancial o no, que es propose realitzar a la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i col·laboració necessàries als que realitzen les actuacions de vigilància, inspecció i control.  
Seté. En tot allò no especificat en aquesta resolució, caldrà ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus com també a qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es podrà presentar recurs d'alçada davant de la secretària autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà al de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú.  
València, 29 de maig de 2008.- El director general per al Canvi Climàtic: Jorge Lamparero Lázaro.  
Annex I. Descripció del projecte  
L'empresa Anoval, SL es dedica a l'anodització i lacatge de perfils i xapes d'alumini. Ha desenvolupat l'esmentada activitat al polígon industrial de la Font del Gerro de Paterna i ara vol traslladar-se al polígon industrial l'Aljub de Sant Vicent de Náquera.  
Les necessitats de subministrament d'aigua s'estimen en uns 73.920 m³/any. Per a això, l'empresa disposarà de connexió a la xarxa d'abastiment d'aigua del polígon industrial, encara que es considera en el projecte l'explotació d'un pou, per a la qual cosa se sol·licita a la Confederació Hidrogràfica del Xúquer l'ampliació del volum de la concessió d'aprofitament d'aigües subterrànies.  
Les aigües residuals industrials, una vegada tractades en la depuradora de la mateixa empresa, s'evacuaran al barranc de Náquera i els llots produïts es lliuraran a un gestor autoritzat. Una vegada executada la futura EDAR del polígon industrial, les aigües residuals industrials hauran d'evacuar-se a través del col·lector que la connecta amb aquesta.  
En el projecte es descriuen 8 focus d'emissió a l'atmosfera: tres corresponents a les operacions d'anodització i lacatge, dos a les calderes de vapor i tres més, procedents del procés d'assecatge, del forn de radiació i del forn de polimerització. Com a mesures correctores de la contaminació, es disposarà d'un rentador de gasos, un separador de gotes i un filtre per a la reducció de l'emissió de pols.   
Quant als residus generats en la instal·lació, se segregaran, envasaran, etiquetaran i emmagatzemaran, d'acord amb la normativa vigent i posteriorment es lliuraran a gestors autoritzats.